Saga Care Finland

Saga Care Finland Oy on suomalainen ikääntyneiden palvelutaloasumis- ja hyvinvointipalvelualan yritys. Saga-palvelutalot tarjoavat ikääntyneiden hoito-, kuntoutus- ja hyvinvointipalveluita palvelutaloissa Turussa, Helsingissä, Raumalla, Lappeenrannassa, Seinäjoella, Vantaalla ja Lahdessa.

Saga Care Finland on kuulunut vuoden 2013 alusta lähtien Esperi Care -konserniin. Ennen vuotta 2013 Saga Care Finland kuului Sunborn-konserniin. Saga Care Finlandin osto Sunborn-konsernilta on yksi Esperi Care -konsernin suurimpia yritysostoja.

 Palvelutalot 
Saga Munkkiniemi sijaitsee Helsingissä Munkkiniemessä. Talo koostuu kolmesta eri rakennuksesta: Dosentinpuistosta, Dosentinrinteestä ja Dosentinlinnasta. Talot ovat yhteydessä toisiinsa yhdyskäytävillä. Saga Munkkiniemessä on yhteensä 264 vuokrakotia. 

Saga Käpylinna valmistui Helsingin Veräjämäkeen joulukuussa 2015. Palvelutalossa on 85 vuokrattavaa seniorikotia. Palvelutalon yhteydessä toimii myös 24-paikkainen ryhmäkoti muistisairaille ja erityistä huolenpitoa tarvitseville ikäihmisille. 

Saga Helapuisto sijaitsee uudella Ormuspellon asuinalueella Helsingin Malmilla. Maaliskuussa 2012 valmistuneessa palvelutalossa on 92 vuokrattavaa seniorikotia. Palvelutalon yhteydessä toimii myös 12-paikkainen ryhmäkoti erityistä huolenpitoa tarvitseville.

Saga Villa Kari sijaitsee Helsingin Meilahdessa. Saga Villa Karissa on yhteensä 24 senioriasuntoa. Villa Karissa on niin sanottuja kevyitä palveluja.

Saga Kaskenniitty sijaitsee Turun keskustan tuntumassa. Talossa on 207 vuokrattavaa seniorikotia. Asunnot ovat parvekkeellisia kaksioita. Asuntojen lisäksi talosta löytyy yhteistilat.

Saga Kaskenpuisto pyrkii mahdollistamaan itsenäisen elämän kodinomaisessa ympäristössä Turussa. Palvelutalossa on yhteensä 128 vuokrattavaa seniorikotia. Asunnoissa on oma keittiö, makuuhuone, esteetön kylpyhuone sekä parveke.

Saga Lakeudenlinna avattiin Seinäjoen keskustaan keväällä 2018. Palvelutalossa on yhteensä 84 vuokrattavaa seniorikotia. Palvelutalon yhteydessä toimii Linnantaika-ryhmäkoti, joka on tarkoitettu erityistä huolenpitoa ja hoivaa tarvitseville sekä muistisairaille.

Saga Torilinna sijaitsee Lappeenrannan keskustassa kauppatorin vieressä. Palvelutalossa on 69 vuokrattavaa seniorikotia, yksiöitä ja kaksioita.

Saga Kanalinranta sijaitsee Rauman keskustassa kaupungin halki virtaavan kanavan rannalla. Palvelutalossa on yhteensä 80 seniorikotia. Palvelutalon yhteydessä toimii myös 18-paikkainen ryhmäkoti, joka on tarkoitettu erityistä huolenpitoa ja hoivaa tarvitseville sekä muistisairaille.

Saga Tammilinna valmistui Vantaan Tikkurilaan toukokuussa 2019. Palvelutalossa on yhteensä 129 vuokrattavaa senioriasuntoa, yksiöitä ja kaksioita.

Saga Salpalinna avautui Fellmaninpuiston laidalle syksyllä 2020. Palvelutalossa on yhteensä 96 vuokrattavaa senioriasuntoa. Tarjolla on erikokoisia yksiöitä ja kaksioita. 

 Palvelut 
Saga-palvelutalossa asuessa kuukausikustannukset koostuvat asumiskulusta sekä omien tarpeiden mukaisista palveluista. Palvelut perustuvat Kevytturva-palvelupakettiin, jota voit halutessasi täydentää lisäpalveluilla. Saatavilla on hoito-, siivous-, ateria-, hyvinvointi- sekä kuntoutuspalveluja.

 Hoitopalvelut 
Saga-palvelutalot tarjoavat asukkaille kotiavustamista. Asukkaalla on asunnossaan turvapuhelin, jolla asukas pystyy hälyttämään apua. Sen lisäksi asukkaalla on mukana kulkeva hälytyspainike. Turvahälytykset yhdistyvät Saga-palvelutalojen hoitajille. Turvapuhelin hälyttää talon ulkopuolelle yöaikaan vain osassa taloista. Joidenkin palvelutalojen yhteydessä on myös ympärivuorokautisia ryhmäkoteja.

 Uutisointia laskutuksesta 
Vuoden 2019 alussa Esperi Careen kohdistuvan kohun yhteydessä uutisoitiin myös Saga Caren laskutusperiaatteista: huomiota kiinnitettiin yhtiön tapaan laskuttaa hoidettavan vanhuksen luona tehtävästä työstä vähintään 15 minuutin työ, silloisten taksojen mukaan 15 euroa riippumatta siitä, kuinka pienestä tai vähän aikaa vievästä työstä on kyse.

 Lähteet 

 Aiheesta muualla 
 Saga Care Finlandin kotisivut

Luokka:Suomalaiset terveyspalveluyritykset
Luokka:Helsinkiläiset yritykset